Акъыл щIыхуэ ятыркъым
Абы зэфэну псыр фIрафыжат.
Адэ гъуэгужь зи мыпщIыхь хэхэс хъупащ.
АдрыщI щIэдэуху, мыдрыщIыр ягуэшащ.
Ажал здэщымыIэ гъащIи щыIэкъым.
Акъыл щIыхуэ ятыркъым.
Акъыл зэрымылъ щхьэр пыIэ фIэдзапIэщ.
Акъыл зиIэм имыIэкIэ зыщIэгъакъуэ.
Акъыл иIэщ жыпIэу чэнджэщкIэ ухуэмыбэлэрыгъ.
Акъылым и лъапсэр зыхъумэр чэнджэщщ.
Акъылыр ещIэкъуауэмэ, гупсысэр лъэбышэщ.
БгъэфIам IэфIыкIэкIэ ущымыгугъыж.
Бабыщыщхьэ зыфIэтым и щхьэ фIэдахэжщ.
БэлагъыкIыр зыIыгъым бэлагъыщхьэр зытехуэнур ещIэ.
Бзаджагъэм жьы ищIами, и мурадыр тIорысэ хъуакъым.
Бзаджэр щылъэпэрапэкIэ, къыбгъурытым йоIунщI.
Бзэгу кIыхьыр акъыл кIэщIым и бынщ.
Бзэгузехьэ и жьэ ужьэдэхуамэ, жьищэкIэ уагъэныщкIу.
Бланэ щалъху мэкIуэж, къэрабгъэ и унэ мэкIуэсэж.
Блэ зэраукIа башым благъуэри щошынэ.
КIэрэф Хьэсэнбий.
